09/02/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.60011. Ferrocar, S. L. Santa Comba

FERROCAR, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 29.682,82 m 3 /ano de augas residuais pluviais depuradas ao río Xallas e dun caudal máximo de 54.204,33 m 3 /ano de augas residuais pluviais depuradas ao río García (cunca do río Xallas) procedentes dunha planta de prefabricados de formigón localizada no lugar das Antes – Arantón (t. m. Santa Comba). As augas residuais industriais xeradas nas instalacións reutilízanse no proceso, logo do seu tratamento, conformando un circuíto pechado. As augas residuais fecais xeradas nas instalacións son almacenadas en tres fosa estancas baleiradas periodicamente por xestor autorizado. As augas residuais pluviais procedentes das cubertas e das zonas de almacenamento situadas na zona norte (zona A) das instalacións son recollidas e conducidas a unha balsa de decantación en formigón armado de dimensións útiles 5,76 x 2,05 m 2 de superficie útil e 1,15 m de calado útil, dividida en dous corpos mediante tabique central, seguida dun compartimento de decantación de 2 x 2,05 m 2 de superficie e 1,8 m de calado útil. O efluente tratado, previo paso por unha arqueta de mostraxe, vértese mediante condución de formigón de 300 mm de diámetro á cuneta da estrada DP-7701 no punto de coordenadas UTM (ETRS89): X=512.043; Y=4.765.629, incorporándose finalmente ao río Xallas no punto de coordenadas UTM (ETRS89): X=513.119; Y=4.765.978. As augas residuais pluviais procedentes das cubertas e das zonas de almacenamento situadas na zona sur (zona B) das instalacións son recollidas e conducidas a unha balsa de decantación en formigón armado constituída por tres compartimentos en serie de dimensións 2,5 x 4 x 2,2 m 3; 3,7 x 4 x 2,2 m 3; e 1,3 x 4 x 2,2 m 3, de xeito que o vertido se efectúa dende o segundo compartimento mediante cóbado invertido así como dende o derradeiro compartimento, que conta con célula coalescente e actúa como separador de hidrocarburos para o tratamento da lámina superficial procedente do segundo compartimento. Os efluentes dos compartimentos segundo e terceiro conflúen na arqueta de mostraxe dende a que se verten á cuneta da estrada DP-7701 no punto de coordenadas UTM (ETRS89): X=511.720; Y=4.765.463, incorporándose finalmente ao río García (cunca do río Xallas) no punto de coordenadas UTM (ETRS89): X=511.420; Y=4.765.389. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 26 de xaneiro de 2018 A xefa da Área de Vertidos Asdo.: Leticia Valladares López